CELEX: 22014D0187
Language: hr
Date: 2014-09-25 00:00:00
Title: Odluka Zajedničkog odbora EGP-a br. 187/2014 od 25. rujna 2014. o izmjeni Priloga IV. (Energija) Sporazumu o EGP-u [2015/1255]

30.7.2015   
            
            
               HR
            
            
               Službeni list Europske unije
            
            
               L 202/38
            
         ODLUKA ZAJEDNIČKOG ODBORA EGP-a
   br. 187/2014
   od 25. rujna 2014.
   o izmjeni Priloga IV. (Energija) Sporazumu o EGP-u [2015/1255]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu (EU) br. 174/2013 Europskog parlamenta i Vijeća od 5. veljače 2013. o izmjeni Uredbe (EZ) br. 106/2008 o programu Zajednice za označivanje energetske učinkovitosti za uredsku opremu (1) treba uključiti u Sporazum o EGP-u.
            
         
               (2)
            
            
               Prilog IV. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Tekst točke 30. (Uredba (EZ) br. 106/2008 Europskog parlamenta i Vijeća) Priloga IV. Sporazumu o EGP-u zamjenjuje se sljedećim:
   „32008 R 0106: Uredba (EZ) br. 106/2008 Europskog parlamenta i Vijeća od 15. siječnja 2008. o programu Zajednice za označivanje energetske učinkovitosti za uredsku opremu (SL L 39, 13.2.2008., str. 1.), kako je izmijenjena:
   
               —
            
            
               
                  32013 R 0174: Uredbom (EU) br. 174/2013 Europskog parlamenta i Vijeća od 5. veljače 2013. (SL L 63, 6.3.2013., str. 1.).
            
         Odredbe ove Uredbe za potrebe ovog Sporazuma čitaju se sa sljedećim prilagodbama:
   
               (a)
            
            
               Smatra se da svako upućivanje na Sporazum između vlade Sjedinjenih Američkih Država i Europske unije o usklađivanju programa za označivanje energetske učinkovitosti uredske opreme sadržava upućivanje na razmjenu pisama između američke Agencije za zaštitu okoliša (EPA) i norveškog Ministarstva nafte i energetike, islandskog Ministarstva industrije i inovacija i lihtenštajnskog Ureda za gospodarstvo, osim u članku 11. gdje upućivanje na prethodno ostaje.
            
         
               (b)
            
            
               U članku 4. stavku 5. tekst ‚Unija i treće zemlje’ zamjenjuje se tekstom ‚Unija ili države EFTA-e, s jedne strane, i treće zemlje, s druge strane,’. Tekst ‚ispitala Komisija ili države članice’ zamjenjuje se tekstom ‚ispitala Komisija ili države članice ili države EFTA-e, u okviru svojih nadležnosti,’.
            
         
               (c)
            
            
               U članku 12. stavku 3., u prvoj rečenici riječ ‚Komisija’ zamjenjuje se tekstom ‚Države EFTA-e i Komisija, u okviru svojih nadležnosti’.
            
         
               (d)
            
            
               Članak 13. ne primjenjuje se.”
            
         Članak 2.
   Tekstovi Uredbe (EU) br. 174/2013 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 26. rujna 2014., pod uvjetom da su sve obavijesti iz članka 103. stavka 1. Sporazuma o EGP-u podnesene (2).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 25. rujna 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 63, 6.3.2013., str. 1.
   
   
      (2)  Ustavni zahtjevi nisu navedeni.